
Linnavara võõrandamise korra

kinnitamine







           01.06.2005.a.

Käesoleval ajal kehtiv Linnavara võõrandamise kord on Narva Linnavolikogu poolt kinnitatud 25.03.1998.a. määruse nr 41/24 alusel reguleerib Narva linna omandis oleva kinnis- ja vallasvara võõrandamist. Alates 1998.a. kehtiva Korra sätete rakendamisel selgus, et selle sätted on koostatud puudulikult, osa põhimõtetest ei ole seal kajastatud. 

Linnavara võõrandamise eelnõu sätted on kirjutatud põhjalikumalt, juurde on lisatud linnavarasse inveteeringute mõiste, tagatised.

Kehtival Korral on 10 jagu:

1. Üldsätted

2. Linnavara võõrandamise otsustamine

3. Linnavara tasu eest võõrandamine (müük)

4. Linnavara võõrandamine avaliku enampakkumise korras

· Suulise enampakkumise protseduur

· Kirjaliku enampakkumise protseduur

5. Linnavara võõrandamine piiratud enampakkumise korras

6. Enampakkumise võitja kinnitamine

7. Linnavara võõrandamine eelläbirääkimistega pakkumise korras

8. Eelläbirääkimistega pakkumise võitja kinnitamine

9. Linnavara võõrandamine otsustuskorras

10. Lõppsätted 

Narva Linnavolikogule kinnitamiseks esitatud uue Korra eelnõus on 9 jagu:

1. Üldsätted

2. Linnavara võõrandamise otsustamine

3. Linnavara võõrandamise viisid

· Linnavara võõrandamine tasu eest

· Linnavara tasuta võõrandamine

4.  Linnavara võõrandamine avaliku enampakkumise korras

· Avaliku enampakkumise läbiviimise kord

· Suulise avaliku enampakkumise läbiviimise kord

· Kirjaliku avaliku enampakkumise läbiviimise kord

5. Linnavara võõrandamine piiratud osalejate arvuga enampakkumisel

6. Enampakkumise võitja kinnitamine

7. Linnavara võõrandamine eelläbirääkimistega pakkumise korras

8. Eelläbirääkimistega pakkumise võitja kinnitamine

9. Lõppsätted

· Tagatised

· Investeeringute mõiste

· Linnavara võõrandamise korra jõustumine

1.jagu. Üldsätted

Eelnõu 1.punkt (kehtiva Korra 1.punkt) sätestab linnavara võõrandamise mõistet ning on toodud ilma muudatusteta.
Eelnõu 2.punkt (kehtiva Korra 5.punkt) on sisuliselt sõnastatud ilma muudatusteta. Punkti tekstist on jäetud välja sõnad “eluruumide erastamise seaduses”.
Eelnõu 3.punkt (uus) 3. Munitsipaalomandis olevad eluruumid võõrandatakse Narva Linnavolikogu poolt kehtestatud korras. Narva linna poolt pärandamise või hõivamise kaudu omandatud eluruumide võõrandamine toimub käesoleva Korra sätete alusel.

Eelnõu 4.punktis (kehtiva Korra 3.punkt) on loetletud linnavara võõrandamise juhud. Punkt on täiendatud lähtudes Linnavara eeskirja sätestatust.

Eelnõu 5.punkt (uus). Ostuesõiguse kasutamine.

Eelnõu 6.punkt (uus). Väljaostuõigusega müügiõiguse kasutamine.

Eelnõu 7.punkt (kehtiva Korra 1.punkt). Linnavara võõrandatakse Linnavara eeskirja alusel.

Eelnõu 8.punkt (kehtiva Korra 12.punkt) on täiendatud. Linnavara võõrandatakse keskmise müügihinna (turuväärtuse) alusel.

2.jagu. Linnavara võõrandamise otsustamine

Eelnõu 9.punkt (kehtiva Korra 6.punkt) on muudetud. Otsustus linnavara tasuta võõrandamisel ja võõrandamisel tasu eest võetakse vastu lähtudes linnavara bilansilisest maksumusest. (Kehtiva Korra järgi linnavara tasuta võrandamise otsustus võetakse üksnes Linnavolikogu poolt vastu). Linnavara valitseja võtab otsustus vastu linnavara võõrandamisel bilansilise maksumusega vähem kui 10 000 krooni (kehtiva Korra järgi – vähem kui 5000 krooni), Linnavalitsus – alates 10 000 krooni kuni 250 000 krooni (kehtiva Korra järgi – altes 5000 krooni kuni 250 000 krooni).
Eelnõu 10.punkt (kehtiva Korra 7.punkt) on täiendatud. Linnavara võõrandamise otsus peab sisaldama samuti: maksetingimusi järelmaksuga tasumisel; linnavara võõrandamisel avaliku enampakkumise ja eelläbirääkimistega pakkumise puhul – müügi lisatingimusi.
Eelnõu 11.punkt (kehtiva Korra 8.punkt) on muudetud. Sõna “Linnavaraamet” on asendatud sõnadega “Linnavara- ja Majandusamet”.

3.jagu. Linnavara võõrandamise viisid

1.jaotis. Linnavara võõrandamine tasu eest 

Eelnõu 12.punkt (kehtiva Korra 9.punkt) sisuliselt on sõnastatud ilma muudatusteta.

Eelnõu 13.punkt (kehtiva Korra 10.punkt) on täiendatud. Munitsipaalomandis olevate sõidukite ja kontoritehnika puhul saab läbi viia võõrandamist elektroonilise enampakkumise korras.
Eelnõu 14.punkt (kehtiva Korra 68.punkt) on sõnastatud sisuliselt ilma muudatusteta.

Eelnõu 15.punkt (kehtiva Korra punkt 10.2.) on sõnastatud sisuliselt ilma muudatusteta.

Kehtiva korra punkt 10.3. (väikevahendite võõrandamine) on jäetud eelnõu tekstist välja.

2.jaotis. Linnavara tasuta võõrandamine

Eelnõu 16.punkt (uus). Linnavara võib Linnavolikogu otsustusel tasuta võõrandada, kui: vara on vajalik riigile või muule avalik-õiguslikule isikule tema seaduses sätestatud ülesannete täitmiseks; võõrandamine on ette nähtud seaduses või linnavolikogu õigusaktidega sätestatud korras; tulenevalt linna huvidest.

4.jagu. Linnavara võõrandamine avaliku enampakkumise korras

1.jaotis. Avaliku enampakkumise läbiviimise kord

Eelnõu 17.punkt (kehtiva Korra 11.punkt) on sisuliselt sõnastatud ilma muudatusteta.

Eelnõu 18.punkt (uus). Linnavara võõrandamine avaliku enampakkumise korras (suuliselt või kirjalikult)  toimub juhul, kui ei kehtestata lisatingimusi või kui lisatingimused on kehtestatud lõplikena s.t. nende üle ei peeta läbirääkimisi.

Eelnõu 19.punkt (kehtiva Korra punkt 13.1.) on sisuliselt sõnastatud ilma muudatusteta.

Kehtiva Korra punktid 13.2. ja 13.3. on jäetud eelnõu tekstist välja. (Enampakkumise ettevalmistamise käigus võõrandamise korraldaja: otsustab, kas enampakkumine viiakse läbi suuliselt või kirjalikult; määrab kindlaks muud enampakkumise läbiviimise tingimused, mis ei ole määratud võõrandamise otsustaja poolt). Korra eelnõu kohaselt linnavara võõrandamise viisid ja lisatingimused tuuakse võõrandamise otsuses ning selline otsus võetakse vastu Volikogu, Linnavalitsuse või linnavara valitseja poolt lähtudes vara bilansilisest maksumusest.

Eelnõu 20.punkt (kehtiva Korra 14.punkt) on täiendatud. Teate enampakkumise kohta avaldatakse kohaliku või vabariiklikus ajalehes. Ajalehekuulutuses märgitavate andmete loetelu määrab enampakkumise korraldaja oma äranägemise järgi.

Eelnõu 21.punkt (kehtiva Korra 15.punkt) on täiendatud. Avaliku enampakkumise teates tuleb sh märkida: võõrandatava vara peamised tunnused; ostuhinna tasumise kord ja tähtajad; aeg, mille jooksul tuleb sõlmida leping ning sanktsioonid müügilepingu sõlmimata jätmise ning käesoleva Korra punktis 31 sätestatud tingimuste mittetäitmise korral; lepingu rikkumisel kohaldatavad sanktsioonid, tagatised – nende olemasolul; viimase 6 kuu majandustegevuse aruanne; õiend maksuvõlgnevuste puudumise kohta; tõend selle kohta, et juriidilise isiku suhtes ei ole algatatud pankroti- või sundlikvideerimise menetlust; dokumentide loetelu, mis tuleb esitada enampakkumises osaleda soovijail; muud võõrandatava vara erisustest tulenevad andmed.
Eelnõu 22.punkt (kehtiva Korra 16.punkt) on täiendatud. Enampakkumisest ei või osa võtta isiklikult ega esindaja kaudu sh: isikud, kellel on linna eelarve ees võlgnevusi üüri, kommunaalmaksete või maksude osas; juriidilised isikud, kelle juhatuse või nõukogu liikmeteks on isikud, kes osalevad või on osalenud juhatuse või nõukogu liikmetena teiste juriidiliste isikute tegevuses, kes on tekitanud linna varale hüvitamata kahju või kellel on võlgnevusi linna eelarve ees; juriidilised ja füüsilised isikud, kelle suhtes on algatatud sundlikvideerimise või pankrotimenetlus; isikud, kelle süül on esialgne enampakkumine antud vara osas nurjunuks tunnistatud.

Eelnõu 23.punkt (kehtiva Korra punktid 17, 50) on muudetud. Enampakkumisest osavõtutasu ja tagatisraha  suuruse määrab võõrandamisotsuse vastuvõtja. (kehtiva Korra järgi – “võõrandamise korraldaja”). Osavõtutasu suurus ei tohi ületada 10 000 krooni. (kehtiva Korra järgi – 5000 krooni).

Eelnõu 24.punkt (kehtiva Korra 18.punkt) on muudetud. Pärast käesoleva Korra punktis 21 nimetatud teate avaldamist tagab võõrandamise korraldaja informatsiooni kättesaadavuse võõrandatava vara ja võõrandamise põhitingimuste kohta (kehitva Korra järgi – “ostu-müügi lepingu põhitingimuste kohta”) ning võimaluse tutvuda müüdava varaga kohapeal.
2.jaotis. Suulise avaliku enampakkumise läbiviimise kord

Eelnõu 25.punkt (kehtiva Korra 20.punkt) on täiendatud. Enampakkumises osaleja peab end registreerima teates ettenähtud ajal ja kohas. Enampakkumises osaleda soovijad või nende esindajad esitavad pangasutuse poolt  tõendatud maksedokumentide koopiad enampakkumise osavõtutasu ja tagatisraha tasumise kohta  
Eelnõu 26.punkt (kehtiva Korra 21.punkt) on sisuliselt sõnastatud ilma muudatusteta. Registreeritud osalejate nimed ning elu- või asukohad kantakse registreerimislehele, (kehtiva Korra järgi – “osalejate lehele”), mis on enampakkumise protokolli lahutamatuks osaks.
Eelnõu 27.punkt (kehtiva Korra 19.punkt) on muudetud. Komisjoni esimees kuulutab suulise enampakkumise ettenähtud ajal ja kohas avatuks. Seejärel tutvustab ta komisjoni liikmeid ja protokollijat. (sõnad “...ja enampakkumise läbiviijat ning teeb enampakkumise ruumis viibijatele ettepaneku registreerida end enampakkumisest osavõtjatena” on jäetud tekstist välja). 
Eelnõu 28.punkt (kehtiva Korra 22.punkt) on täiendatud. Enampakkumise sammu määrab komisjon. 

Eelnõu 29.punkt (kehtiva Korra 23.punkt) on sõnastatud ilma muudatusteta.
Eelnõu 30.punkt (kehtiva Korra 24.punkt) on täiendatud. Enampakkumise läbiviijal on õigus: teha enampakkumise korra  rikkumisel osalejale märkus, enampakkumine peatada, kui osalejad või kohalviibijad oma käitumisega segavad enampakkumise läbiviimist; jätkata enampakkumist peale korrarikkujate lahkumist või teha komisjonile ettepanek tunnistada enampakkumine nurjunuks.

Eelnõu 31.punkt (kehtiva Korra 25.punkt) on täiendatud. Pakkumine kuulutatakse enampakkumise läbiviija poolt lõppenuks pärast kõrgeima pakutud hinna kolmekordset teatamist ja haamrilööki. Enampakkumise võitnud osavõtja, kelle poolt pakutud hind osutus kõrgeimaks, annab enne lahkumist allkirja selle kohta, et juhul, kui ta kinnitatakse ostjaks (kehtiva Korra järgi – “võitjaks ehk ostjaks”), maksab ta vara eest tema pakutud hinna ning täidab enampakkumise lisatingimused. Osavõtja, kes keeldub allkirja andmisest, kaotab müügilepingu (kehtiva Korra järgi – “ostumüügilepingu”) sõlmimise õiguse ja tema makstud tagatisraha ei tagastata.

Jäetud tekstist välja: “Sellise keeldumise korral loetakse enampakkumise võitjaks suuruselt järgmise hinnapakkumise teinud osaleja. Kui nimetatud osaleja samuti keeldub käesoleva punkti teises luses nimetatud allkirja andmast, korratakse eelkirjeldatud protseduuri ja sanktsioone, kuni pakkumise teinud osaleja selgumiseni, kes annab käesoleva punkti teises lauses nimetatud allkirja. Kui ükski osaleja ei nõustu andma käesoleva punkti teises lauses nimetatud allkirja, tunnistab komisjon enampakkumise nurjunuks.”

3.jaotis. Kirjaliku avaliku enampakkumise läbiviimise kord

Eelnõu 32.punkt (kehtiva Korra 26.punkt) on täiendatud ja muudetud. Sõnad “....missuguse objekti enampakkumisele on ümbrik esitatud” on asendatud sõnadega “... ainult selle vara nimetus, millele on välja kuulutatud enampakkumine”. Pakkumine peab samuti sisaldama: kontaktandmed; pangaasutuse poolt tõendatud maksedokumentide koopiad osavõtutasu ja tagatisraha tasumise kohta; konkreetne pakkumissumma (kehtiva Korra järgi – “arvuline hinnapakkumine”).

Eelnõu 33.punkt (kehtiva Korra 27.punkt) on sisuliselt sõnastatud ilma muudatusteta. Komisjon avab enampakkumisele esitatud ümbrikud enampakkumise teates märgitud kellaajal ja kohas. (on täiendatud). Pakkumiste avamine on avalik ja selle juures võivad viibida kõik pakkumise teinud isikud. (kehtiva Korra järgi – “kõik huvitatud isikud”).
Eelnõu 34.punkt (kehtiva Korra 28.punkt) on sõnastatud ilma muudatusteta.

Eelnõu 35.punkt (kehtiva Korra 29.punkt) on sisuliselt sõnastatud ilma muudatusteta. Täiendav enampakkumise voor korraldatakse 15 kalendripäeva jooksul (kehtiva Korra järgi – 10 tööpäeva jooksul).


5.jagu. Linnavara võõrandamine piiratud osalejate arvuga enampakkumisel

Eelnõu punktid 36 ja 37 (kehtiva Korra punktid 30 ja 31) on sisuliselt sõnastatud ilma muudatusteta.

6.jagu. Enampakkumise võitja kinnitamine

Eelnõu 38.punkt (kehtiva Korra 32.punkt) on muudetud. Kirjaliku enampakkumise tulemused tehakse kirjalikult teatavaks kõigile enampakkumisel osalejatele enampakkumisele järgneva 5 (viie) kalendripäeva jooksul. (kehtiva Korra järgi – “... enampakkumisele järgneva tööpäeva jooksul”).

Eelnõu 39.punkt (kehtiva Korra 33.punkt) on muudetud ja täiendatud. Viie kalendripäeva jooksul (kehtiva Korra järgi – “viie tööpäeva jooksul”) pärast enampakkumise tulemuste teatavaks tegemist, kirjaliku enampakkumise puhul vastava teate saamise momendist, (täiendatud) on enampakkumisel osalejatel õigus esitada komisjonile proteste enampakkumise läbiviimise kohta. Komisjon esitab saadud protestid koos oma seisukohaga 5 (viie) kalendripäeva jooksul (kehtiva Korra järgi – 2 tööpäeva jooksul) võõrandamise korraldajale, kes 5 (viie) kalendripäeva jooksul (kehtiva Korra järgi – 3 tööpäeva jooksul) peab tegema otsuse protesti rahuldamise või rahuldamata jätmise kohta.


Eelnõu 40.punkt (kehtiva Korra 34.punkt) on sisuliselt sõnastatud ilma muudatusteta.

Eelnõu 41.punkt (kehtiva Korra 35.punkt) on täiendatud. Ostja kinntamise õigusakt peab sisaldama sh: võõrandamise viis; ostja rekvisiidid (kehtiva Korra järgi – “ostja nimi”); kehtestatud lisatingimused; õigusakti edasikaebamise kord ja tähtaeg.

Eelnõu 42.punkt (kehtiva Korra 36.punkt) on muudetud. Käesoleva Korra punktis 41 nimetatud õigusakti annab võõrandamise korraldaja üle ostjale. Kehtivas redaktsioonis: “Väljavõte punktis 35 nimetatud haldusaktist edastatakse ostjale ja p.-s 6.1. nimetatud vara võõrandamise korral ka linnavolikogu kümne tööpäeva jooksul linnakantselei kaudu”.

Eelnõu 43.punkt (kehtiva Korra 37.punkt) on sisuliselt sõnastatud ilma muudatusteta.

Eelnõu 44.punkt (kehtiva Korra 38.punkt) on sisuliselt sõnastatud ilma muudatusteta. Ostja kinnitamata jätmisel loeb komisjon enampakkumise nurjunuks ning enampakkumise nurjumise põhjused  fikseeritakse protokollis. (kehtiva Korra järgi – “... formuleeritakse kirjalikult”).
Eelnõu 45.punkt (kehtiva Korra 39.punkt) on täiendatud. Käesoleva Korra punktides 27, 30, 31 ja 33 nimetatud juhtudel enampakkumise nurjunuks lugemise korral: müügilepingut ei sõlmita; isiku(te)le, kes põhjustas(id) enampakkumise nurjumise tagatisraha ja osavõtutasu ei tagastata. Enampakkumise tunnistamisel nurjunuks ostja süül kaotab ta õiguse osaleda antud objekti võõrandamiseks korraldatud teistkordsel enampakkumisel. 

Eelnõu 46.punkt (kehtiva Korra 40.punkt) on muudetud. Enampakkumise nurjunuks tunnistamisel tagastab võõrandamise korraldaja viieteistkümne kalendripäeva jooksul (kehtiva Korra järgi – “10 tööpäeva jooksul”) kõigile enampakkumisel osalejatele, välja arvatud käesoleva Korra punktis 48 nimetatud isikutele, nende poolt tasutud tagatisraha.
Eelnõu 47.punkt (kehtiva Korra punktid 41 ja 43) on täiendatud. Müügihind tasutakse enne müügilepingu sõlmimist või selle allakirjutamise ajal. Tagatisraha tagastatakse 15 kalendripäeva jooksul (kehtiva Korra järgi – “10 tööpäea jooksul”).
Eelnõu 48.punkt (kehtiva Korra 42.punkt) on muudetud. Juhul, kui ostja ei ole ühe kuu jooksul, arvates käesoleva Korra punktis 41 nimetatud linnavalitsuse ostja kinnitamise õigusakti jõustumise hetkest tasunud müügihinda ega sõlminud müügilepingut, (kehtiva Korra järgi – “... alates ostja kinnitamisest ilmunud ostu-müügilepingu sõlmimisele...”) tühistab linnavalitsus nimetatud õigusakti ning tunnistab enampakkumise nurjunuks,  kusjuures võitja sissemakstud tagatisraha ei tagastata.

Eelnõu 49.punkt (uus). Linnavalitsus võib ostja põhjendatud taotlusel kehtestada oma õigusaktiga müügilepingu sõlmimiseks või müügihinna tasumiseks lisatähtaja, mis ei tohi olla pikem kui 1 (üks) kuu.

7.jagu.  Linnavara võõrandamine eelläbirääkimistega pakkumise korras

Eelnõu 50.punkt (kehtiva Korra 44.punkt) on sisuliselt sõnastatud ilma muudatusteta. Sõnad “ostu-müügi leping” on asendatud sõnaga “müügileping”. Müügileping sõlmitakse isikuga, kelle pakkumise Narva Linnavalitsuse linnavarakomisjon, arvestades kehtestatud lisatingimusi, ostuhinda ja omandamise eesmärki (täiendatud), on tunnistanud parimaks.

Eelnõu 51.punkt (kehtiva Korra 45.punkt) on sõnastatud ilma muudatusteta.

Kehtiva Korra 46.punkt: “Võõrandamine eelläbirääkimistega pakkumise korras toimub kas ühe- või kaheetapilise eelläbirääkimistega pakkumisena. Kui müügi väljakuulutamisel ei ole pakkumist nimetatud kaheetapiliseks, on pakkumine üheetapiline.” –  on tekstist välja jäetud.

Eelnõu 52.punkt (kehtiva Korra 47.punkt) on täiendatud. Linnavara võõrandamisel eelläbirääkimistega pakkumise korras võib lisatingimusteks samuti olla: muinsuskaitse ja muude riikliku tähtsusega objektide kaitse; omakapitali suurus, bilansi üldmaht ning viimase kolme aasta keskmine käive.

Eelnõu punktid 53 ja 54 (kehtiva Korra punktid 48 ja 49) on sõnastatud sisuliselt ilma muudatusteta.

Eelnõu 55.punkt (kehtiva Korra 51.punkt) on sisuliselt sõnastatud ilma muudatusteta.  Võõrandamise korraldaja avaldab teate eelläbirääkimistega pakkumise korras enampakkumise kohta kohalikus või vabariiklikus ajalehes.

Eelnõu 56.punkt (kehtiva Korra 52.punkt) on täiendatud. Eelläbirääkimistega pakkumise korras  võõrandamise teates tuleb samuti märkida: võõrandatava vara peamised näitajad; Korra 9. jao 2. jaotises nimetatud linna tagatised; dokumentide loetelu, mis tuleb esitada enampakkumises osaleda soovijail; muud võõrandatava vara iseärasustest tulenevad andmed; sanktsioonide ja tagatiste kohaldamine; viimase 6 kuu majandustegevuse aruanne; õiend maksuvõlgnevuste puudumise kohta; tõiend selle kohta, et juriidilise isiku suhtes ei ole algatatud pankroti- või sundlikvideerimise menetlust.

Eelnõu 57.punkt (kehtiva Korra 54.punkt) on sõnastatud ilma muudatusteta.

Eelnõu 58.punkt (kehtiva Korra 56.punkt) on täiendatud: Linnavara komisjonil on õigus mitte lubada eelläbirääkimistele neid pakkujaid, kelle pakkumisi ja tagatisi peab linnavara komisjon ebapiisavateks või pakkuja ei ole esitanud vajalikke dokumente. Pakkuja võib vaidlustada komisjoni otsuse Linnavalitsuses 10 päeva jooksul pärast läbirääkimiste toimumist.

Eelnõu 59.punkt (kehtiva Korra 57.punkt) on muudetud. Nõuetekohased pakkumised esitanud pakkujatega viib läbirääkimised läbi Narva Linnavalitsuse linnavara komisjon. (kehtivas redaktsioonis – “võõrandamise korraldaja”).

Eelnõu 60.punkt (kehtiva Korra 58.punkt) on sõnastatud ilma muudatusteta.

Eelnõu 61.punkt (kehtiva Korra punktid 53, 55, 59) on sisuliselt sõnastatud ilma muudatusteta. Pärast eelläbirääkimiste lõppu vormistab iga pakkuja kirjalikult oma lõpliku pakkumise vara ostuhinna, kõigi lisatingimuste ja omandamise eesmärgi (täiendatud) kohta. Lõplikus pakkumises peab pretendent kinnitama oma pakkumist ostuhinna, omandamise eesmärgi, kõigi lisatingimuste osas vastavalt esialgselt tehtud pakkumisele.

Eelnõu 62.punkt (kehtiva Korra 60.punkt) on täiendatud. Lõplike pakkumiste hindamisel ning nii kõigi lisatingimuste ja ostuhinna kui omandamise eesmärki arvesse võttes määrab linnavara komisjon parima pakkumise. Linnavara komisjonil on õigus määrata ka suuruselt järgmine pakkumine.

Eelnõu 63.punkt (kehtiva Korra 61.punkt) on täiendatud. Linnavara komisjon tunnistab eelläbirääkimistega pakkumise nurjunuks samuti juhtudel: konfidentsiaalsusnõude mittetäitmise kahtlusel; kui ülepoolel pakkumise osalejatel lõpliku pakkumise summa erineb algpakkumisest; enampakkumise protseduuri rikkumisel.
Eelnõu 64.punkt (kehtiva Korra 62.punkt) on sisuliselt sõnastatud ilma muudatusteta. Võrdväärsete pakkumiste korral arvuliste näitajate osas annab komisjon ostja selgitamiseks nendele pakkujatele võimaluse oma pakkumisi 15 (viieteistkümne) kalendripäeva jooksul täiendada. (kehtiva Korra järgi – “10 tööpäeva jooksul”).

Eelnõu 65.punkt (kehtiva Korra 63.punkt) on sõnastatud sisuliselt ilma muudatusteta.

Kehtiva Korra 55.punkt on jäetud eelnõu tekstist välja seoses eelnõu punktide 61 – 65 kehtestamisega. (Kaheetapilise pakkumise korral peab pretendent tegema pakkumise võõrandamise otsustaja poolt esimeseks etapiks kehtestatud lisatingimuste kohta. Esimeses etapis tehtud pakkumiste alusel valib linnavarakomisjon ühe või mitu pretendenti, kes kutsutakse osalema pakkumise teises etapis. Teises etapis osalev pretendent peab võõrandamise korraldaja määratud tähtajaks tegema pakkumise ostuhinna ja võõrandamise korraldaja poolt teise etapi jaoks kehtestatud lisatingimuste kohta ning esitama tehtud pekkumise täitmiseks tagatise, milleks on krediidiasutuse käendus.”)

8.jagu. Eelläbirääkimistega pakkumise võitja kinnitamine

Eelnõu 66.punkt (kehtiva Korra 64.punkt) on muudetud ja täiendatud. Võõrandamise korraldaja esitab eelläbirääkimistega pakkumise korras enampakkumise võitja kinnitamiseks (kehtiva Korra sõnad “...koos linnavarakomisjoni vastavasisulise protokolliga ...” on jäetud eelnõu tekstist välja) linnavalitsuse istungil. Linnavalitsus kinnitab ostja 1 (ühe) kuu jooksul linnavara komisjoni poolt vastavasisulise  otsuse  vastuvõtmise kuupäevast oma õigusaktiga, milles peab olema märgitud sh: võõrandamise õiguslik alus; võõrandamise viis; ostja rekvisiidid (kehtiva Korra järgi – “ostja nimi”); maksmise tingimused ja kord; pakkumise sisu hinna ja lisatingimuste osas.
Eelnõu 67.punkt (kehtiva Korra 65.punkt) on muudetud ja täiendatud. Ostuhind tasutakse enne müügilepingu sõlmimist või selle allakirjutamise ajal, kui käesolev Kord ei sätesta teisiti. (täiendatud). Ostja poolt sissemakstud tagatisraha võetakse arvesse  ostuhinna tasumisel. Teistele pakkujatele  tagastab võõrandamise  korraldaja nende makstud tagatisraha hiljemalt 15 (viieteistkümne) kalendripäeva jooksul (kehtivas redaktsioonis – “kümne tööpäeva jooksul”) pärast müügilepingu (kehtivas redaktsioonis – “ostu-müügi lepingu”) sõlmimist  või enampakkumise nurjunuks tunnistamisel käesoleva Korra punktis 63 sätestatud juhul.

Eelnõu 68.punkt (kehtiva Korra 66.punkt) on täiendatud ja muudetud. Enampakkumise nurjunuks tunnistamisel osalejate poolt nõuetekohaste pakkumiste või kõigi nõutavate dokumentide  mitteesitamisel, tagastab võõrandamise korraldaja 15 (viieteistkümne) kalendripäeva jooksul (kehtivas redaktsioonis – “kümne tööpäeva jooksul”) kõigile pakkujatele nende poolt tasutud tagatisraha. Tagatisraha ei tagastata isikutele, kelle süül enampakkumine tunnistati nurjunuks. (täiendatud). 

Eelnõu 69.punkt (kehtiva Korra 67.punkt) on muudetud ja täiendatud. Juhul, kui enampakkumise võitja ei ole ühe kuu jooksul, arvates käesoleva Korra punktis 65 nimetatud linnavalitsuse ostja kinnitamise õigusakti jõustumise hetkest tasunud müügihinda ega sõlminud müügilepingut, (kehitvas redaktsioonis “Kui ostja ei oole ühe kuu jooksul alates ostja kinnitamisest ilmunud ostu-müügi lepingu sõlmimisele...”) tühistab linnavalitsus nimetatud õigusakti ning tunnistab enampakkumise nurjunuks, kui õigusaktis ei nimetatud pakkujat, kes oli teinud suuruselt järgmise pakkumise. Linnavalitsus võib ostja põhjendatud taotlusel kehtestada oma õigusaktiga müügilepingu sõlmimiseks või müügihinna tasumiseks lisatähtaja, mis ei tohi olla pikem kui 1 (üks) kuu. (täiendatud).

9.jagu. 1.jaotis. Lõppsätted

Eelnõu 70.punkt (kehtiva Korra 69.punkt) on sõnastatud ilma muudatusteta.

Eelnõu 71.punkt (kehtiva Korra 71.punkt) on muudetud.  Käesoleva Korra kohaselt sõlmitavatele linnavara müügilepingutele ja nende muudatustele kirjutab vastavalt Narva linna kui avalik-õigusliku juriidilise isiku esindamise korrale Narva linna nimel alla linnapea, tema äraolekul – tema poolt volitatud isik. (kehtiva Korra järgi – “ostu-müügi lepingule kirjutab alla p.-des 35.3. ja 64.3. nimetatud isik. Tasuta võõrandamise korral kirjutab võõrandamise lepingul alla linnapea”).

Eelnõu 72.punkt (kehtiva Korra 72.punkt) on sisuliselt sõnastatud ilma muudatusteta: “Linnavara müügilepingu notariaalse tõestamisega seotud kulud, samuti vara riiklikes registrites registreerimisega seotud kulud kannab ostja.”

Eelnõu 73.punkt (kehtiva Korra 73.punkt) on muudetud. Müügilepingus peavad olema muuhulgas märgitud võõrandamise tingimused, mis on kehtestatud linnavalitsuse õigusaktis ostja kinnitamise kohta.

Eelnõu punktid 74, 75 (uued). Müügilepingu eest järelmaksu tasumisel nõutakse täiendavalt sõlmida hüpoteegi seadmise leping (kinnisasja puhul) või pandi seadmise leping (vallasasja puhul). Järelmaksu mittetasumisel võetakse viivist 0,1% iga päeva eest. Kehtestatakse lisatingimusena investeerimiskohustus. Vara edasine võõrandamine või koormamine ainult Narva linna kirjalikul nõusolekul, mis kantakse hooneregistrisse ja kinnistusraamatusse. 

Eelnõu 76.punkt (kehtiva Korra 74.punkt) on täiendatud. Võõrandamislepingu tingimuste täitmist kontrollib linnavara võõrandamise korraldaja. Kontrolli käigus viiakse läbi vaatlusi, mille kohta koostatakse protokoll. Juhul, kui täitmise käigus on mõne müügilepingu  punkti täitmine oluliselt raskendatud, võib poolte kokkuleppel ja Linnavalitsuse otsustuse alusel  (täiendatud) lepingutingimusi muuta või leping lõpetada.

Eelnõu 77.punkt (uus). Ostja poolt investeerimiskohustuste mittekohase või mitteõigeaegse täitmise puhul kohaldatakse trahvi 10% ulatuses sissekandmata investeeringute summast. Trahvi maksmine ei vabasta müügilepinguga ettenähtud kohustuste täitmisest.

Eelnõu 78.punkt (kehtiva Korra 75.punkt) on muudetud. Võõrandamisest ja trahvisanktsioonide laekumisest saadud summad kantakse (sõnad “viie tääpäeva jooksul” on jäetud eelnõu tekstist välja)  linna eelarvesse. 

Eelnõu 79.punkt (uus). Võõrandamise korraldaja  esitab võõrandamislepingu koopia Linnavalitsusele.

Kehtiva Korra 70.punkt on jäetud eelnõu tekstist välja (“Võõrandamise korraldaja on kohustatud kümne tööpäeva jooksul pärast p.-des 6.1. ja 6.2. nimetatud vara ostu-müügilepingu sõlmimist teatama ajalehes, kellele, millise hinna ja lisatingimustega vara võõrandati”). 

Kehtiva Korra 76.punkt on jäetud eelnõu tekstist välja (“Linnavara võõrandamise tehingute kohta peetakse arvestust linnavolikogu poolt kehtestatud korras”). 

2.jaotis. Tagatised

Eelnõu punktid 80 – 81 (uued). Eelläbirääkimistega pakkumisega enampakkumise läbiviimisel peab pakkumise teinud isik (edaspidi pakkuja) tegema pakkumise nii müügihinna kui kõigi nõutavate lisatingimuste osas ning esitama tagatised tehtud pakkumise tagamise täitmiseks. Pakkuja poolt tehtud pakkumise täitmise tagamiseks kehtestab võõrandamise otsustaja: pangagarantii; käendus; nõusoleku Narva linna tagasiostuõiguse kasutamiseks hinnaga, millega vara müüdi; reaalkormatis; hüpoteek.

3.jaotis. Investeeringute mõiste

Eelnõu punktis 82 sätestatakse investeeringute mõiste, linnavara ostja investeerimiskohustused, investeeringute arvestamine, investeeringute maksumuse hüvitamine ostja poolt.

4.jaotis. Linnavara võõrandamise korra jõustumine

Käesolev jagu kehtestatakse tulenevalt Haldusmenetluse seaduse sätestatust.

Linnavara võõrandamise korra põhilised suunad, eesmärgid ja põhimõtted jäid samasse. Esitatud Narva Linnavolikogule kinnitamiseks Linnavara võõrandamise korra eelnõu on koostatud lähtudes kehtivast seadusandlusest, sealhulgas alates 01.07.2002.a. jõustunud Võlaõigusseadusega (RT I 2001, 81, 487; 2002, 60, 374; 2003, 78, 523; 2004, 13, 86; 37, 255) sätestatud nõuetest. Linnavara võõrandamise korra eelnõu koostamisel võttis Linnavara- ja Majandusamet arvesse oma ning teiste linnade ja maakondade kogemused. 

Korra eelnõu arutati 25.01.2005 toimuvatel Narva Linnavolikogu Ettevõtluse- ja linnavara komisjoni ning Õigus-, tarbijakaitse- ja korrakaitsekomisjoni istungitel. Võttes eeeltoodu aluseks, peab Linnavara- ja Majandusamet otstarbekaks kinnitada esitatud Korra eelnõu.

Ain Uiga

Direktor

